**ROMÂNIA**

**JUDEŢUL ARAD**

**COMUNA ŞIMAND**

**CONSILIUL LOCAL**

**HOTĂRÂREA NR.73**

**DIN 31.10.2018**

**Privind constatarea încetării de drept, înainte de expirarea duratei normale, a mandatului de consilier local din cadrul Consiliului Local al comunei Șimand, al domnului Para Mircea**

 **Consiliul Local al comunei Șimand, întrunit în ședința sa ordinară, din data de 31.10.2018**

Având în vedere:

* Iniţiativa Primarului comunei Şimand, exprimată prin Referatul constatator nr.4462/15.10.2018, prin care se propune Consiliului local Şimand constatarea încetării de drept a mandatului de consilier local al domnului Para Mircea şi declararea ca vacant a locului de consilier local;
* Prevederile art. 9, alin. 2 lit. (d) și alin. (3), respectiv art. 12 alin. (1) și (2) din Legea nr. 393/2004, privind Statutul aleșilor locali, cu modificările și completările ulterioare;
* votul „pentru” a 10 consilieri, din cei 12 în funcţie, fiind prezenţi 10 consilieri

În temeiul art. 45 alin. (3) coroborat cu art. 115 alin. (1) lit. b din Legea 215/2001 a Administrației publice locale, republicată, cu modificările și completările ulterioare

**H O T Ă R Ă Ș T E:**

**Art. 1.** – Se ia act de încetarea de drept, înainte de expirarea duratei normale, a mandatului de Consilier Local din cadrul Consiliului Local al comunei Șimand, al domnului Para Mircea, ca urmare a lipsei nemotivate de la mai mult de 3 şedinţe ordinare consecutive ale Consiliului local.

**Art. 2.** - Se declară vacant locul de consilier local, deținut de către domnul Para Mircea, în cadrul Consiliului Local al comunei Șimand.

**Art. 3.** - Prezenta Hotărâre se comunică:

* Instituției Prefectului – Județul Arad;
* Partidului Național Liberal – Filiala Arad;
* d-nului Para Mircea;

 **Preşedinte de şedinţă, Avizat de legalitate,**

**Sodinca Iustin-Constantinescu Secretar Brîndaş Lavinia**